Oriunde ne uităm,
există monumente despre care arheologii nu știu absolut nimic.
Pare de parcă toate culturile
au încercat să-și semnaleze prezența unor oameni ai cerului.
Ce-ar fi, când vom trece de acel zid,
un adevărat tezaur să ne aștepte înăuntru ?
Cu tehnologia existentă și cu aceea care se inventează acum,
arheologia va trebui să accepte adevărul
că am fost vizitați de extratereștri în trecutul îndepărtat.
Încă din zorii civilizației,
omenirea și-a pus originile pe seama zeilor
și a altor vizitatori din stele.
Să fie, oare, adevărat ?!
Chiar ne-au ajutat ființe extraterestre să ne modelăm istoria ?
Dacă da, vor dezvălui noile dovezi,
odată pentru totdeauna, că nu suntem singuri ?
EXTRATEREȘTRI ANTICI
Sezonul 11, Episodul 4 "Noi dovezi"
De-a lungul istoriei consemnate,
arheologii au descoperit noi structuri, texte și sculpturi
care au pus la îndoială noțiunile despre trecutul nostru.
Ruine datând de mii de ani au dezvăluit abilități inginerești,
care întrec chiar și performanțele din zilele noastre ...
... petroglife care înfățișează figuri asemănătoare cu cosmonauții,
monoliți misterioși, aliniați după stele,
ce se găsesc pe aproape fiecare continent.
În cartea sa din 1968, "Carele zeilor ?",
Erich von Daniken propunea că toate aceste dovezi
duc la o singură concluzie ... că extratereștri au vizitat Pământul
și au schimbat cursul istoriei umane.
Această pseudoștiință este cunoscută drept "paleoastronautică"
și este acceptată, astăzi, de milioane de oamenii.
Toți vrem să știm, ați urmărit "Extratereștri antici"
și care sunt părerile dvs despre serial ?
Mormântul faraonului Tutankhamon ar mai putea avea mistere de dezvăluit.
Institutul de Tehnologie din California a publicat un studiu
în care susține că au descoperit a noua planetă, după Pluto.
Adepții paleoastronauticii sugerează
că dovezile prezenței extraterestre pe Pământ
sunt pretutindeni în jurul nostru
și că, datorită noilor tehnologii, descoperim mai multe probe ca niciodată.
S-a găsit apă lichidă pe Marte.
Telescopul spațial Hubble a confirmat în vânătoarea pentru planete extrasolare.
Gliese 581.
Această exoplanetă abia descoperită pare a fi asemănătoare cu Pământul.
În ultimii ani ...
noi puțuri au fost descoperite în Marea Piramidă.
A fost posibil datorită tehnologiei moderne.
Același lucru se întâmplă și în astronomie.
Datorită telescopului Hubble,
am descoperit peste 2.500 exoplanete ... din afara sistemului nostru solar.
La fel și în genetică.
Toate sunt interconectate.
Ar trebui să înțelegem că toate aceste lucruri trebuie contopite.
Toată tehnologia la care arheologii au acces în prezent ...
georadare, imagini satelitare ...
chiar și Google Earth ...
reprezintă un avantaj imens pentru arheologi,
acum se descoperă lucruri despre care nici nu gândeam că ar exista.
Știința este un sistem de credințe bazat pe dovezi palpabile,
însă, pe măsură ce apar noi dovezi, o cercetare științifică corectă ne impune
să încorporăm acele dovezi în modelul deja existent.
Dacă ne uităm la descoperirile recente,
observăm că cele mai revoluționare realizări
sunt în domeniul paleoastronauticii.
Wiltshire, Anglia.
Aici se află unul dintre cele mai misterioase
monumente din piatră de pe Pământ, Stonehenge.
Vreme de secole, i-a nedumerit pe arheologi,
însă în septembrie 2015, la doar 3 km distanță,
a fost făcută o descoperire care ar putea oferi
un indiciu important în dezlegarea misterului.
La Durrington Walls,
cel mai mai mare sit preistoric circular din Marea Britanie,
arheologii, folosind georadare, fac o descoperire uimitoare,
aproape 100 de blocuri monolitice verticale.
De curând, a fost descoperit un gen de super sit preistoric,
la doar 3 km distanță de Stonehenge,
și reprezintă un mare mister pentru că,
conform arheologilor implicați, este și mai vechi.
Așadar, dacă este mai bătrân decât Stonehenge,
care a fost utilitatea lui, de ce a fost construit ?
Ne aflăm în partea sudică a Durrington Walls,
latura sudică a marelui sit.
Sub picioarele mele se află, una după alta, 90 de pietre masive.
Aceste pietre, care au, probabil, 5 m înălțime
și cântăresc undeva între 10 și 15 tone fiecare,
fac parte dintr-un arc imens, orientat către miazănoapte.
Sunt parte dintr-un monument misterios,
chiar mai timpuriu decât Durrington Walls,
care datează cam din 2500 î. Chr.
Ar putea fi mai timpurii cu sute sau chiar mii de ani,
iar prezența lor aici este un mister total.
Aceste pietre au fost îngropate intenționat
și par a fi parte dintr-un complex ceremonial mai vast
ce se întinde pe toată câmpia pe care a fost găsit situl.
Deci, aceste pietre mărginesc o parte a sitului
și au fost îngropate sub un gorgan, ceea ce e foarte misterios.
Deși pietrele descoperite până acum formează un arc,
mulți investigatori cred că a fost inițial un cerc,
asemănător cu o altă structură antică,
amplasată la doar 270 m mai jos, Woodhenge.
Acesta este Woodhenge.
Era un monument mai mic, format din 6 inele concentrice,
din stâlpi de lemn plasați în poziție verticală,
datând de mai bine de 4.000 de ani.
Acest monument, circular fiind, la fel ca și Stonehenge,
ne sugerează că și cele 90 de pietre din latura Durrington
făceau parte dintr-un cerc imens,
cel mai mare inel din pietre din Europa sau chiar din lume.
Incredibil, noul supersit nu este singura descoperire de aici.
Din iulie 2010, o echipă internațională de experți,
participanți la proiectul "Stonehenge Hidden Landscapes",
a cartografiat întreaga zonă, folosind tehnologie de ultimă generație.
Peste 15 situri subterane au fost descoperite.
Nu este nicio îndoială că aceste descoperiri
îi va determina pe arheologii englezi
să reanalizeze datele despre Stonehenge,
pentru că Stonehenge nu va mai putea fi considerat
un caz izolat sau o curiozitate.
Deși mediul științific crede că Stonehenge și zonele învecinate
erau complexuri ritualice și de înmormântare,
totuși, nu există nicio consemnare scrisă care să explice
de ce au ales oamenii antici să mute și să ridice blocuri masive ...
care cântăreau până la 50 tone ...
unele transportate de la peste 160 km depărtare.
Iar acum, odată cu descoperirea celui de-al doilea Stonehenge,
teoria că aceste situri au fost simple locuri de înmormântare
ar trebui să cam fie pusă la îndoială.
Acești antici aveau cunoștințe avansate
despre cum să alinieze perfect aceste structuri.
Deci, avem de-a face cu o civilizație avansată, dacă nu chiar mai mult.
De unde știau ...
de unde aveau cunoștințele ...
cum au dobândit priceperea de a construi asemenea monumente ...
... e o ciudățenie.
Arheologii cred că cele două inele de pietre de la Stonehenge
pot fi ruinele unei structuri mult mai mari,
bazându-se pe prezența monumentului circular îngropat care îl înconjoară.
Aceasta a dat naștere speculației că supersitul ar conține și alte inele
și că aceste structuri ar fi avut chiar și pereți și acoperișuri.
Dacă e adevărat, a fost această regiune din Anglia
mai mult decât o simplă zonă pentru ceremonii religioase ?
Când privim către aceste structuri extraordinare de pe Pământ,
ne întrebăm ... s-au implicat extratereștri
în realizarea acestor monumente masive
sau i-au învățat pe oameni să le construiască singuri ?
Care era scopul acestor pietre uriașe poziționate în cercuri ?
Este posibil să fi fost un fel de bază spațială sau un oraș ?
Este posibil ca Stonehenge și multele structuri ce îl înconjoară
să fie vestigiile unei baze spațiale extraterestre ?
Adepții paleoastronauticii spun că da
și sugerează că o dovadă există sub formă de probă ADN,
ascunsă în mormântul faraonului Tutankhamon.
Au confirmat că ar fi descoperit
un alt pasaj în spatele camerei funerare a faraonului.
Vom pătrunde acolo și vom găsi relicve
ce ar putea fi, fără nicio îndoială, extraterestre.
Luxor, Egipt.
Aici se află cripta celui mai cunoscut faraon ...
... regele Tutankhamon.
Când a fost descoperit, în 1922,
intact și perfect conservat după mai bine de 3.000 de ani,
a fost considerat una dintre cele mai importante
descoperiri arheologice din toate timpurile.
Însă, la fel de spectaculoase ca și descoperirea, după aproape un secol
noi dovezi ies la lumină despre faptul că ar exista mult mai multe
în mormântul faraonului, altele decât cele cunoscute.
În timp ce examina niște scanări ale criptei, la 28 septembrie 2015,
egiptologul britanic Nicholas Reeves descoperă ceva remarcabil ...
posibilitatea existenței a două pasaje ascunse,
conectate direct la camera funerară a faraonului.
A fost angajată o companie spaniolă pentru a scana cripta faraonului,
cu intenția de a realiza o replică.
În timp ce realizau scanările,
Reeves a remarcat că pe peretele nordic al camerei
există niște crăpături, indicând un posibil acces.
De asemenea, și pe peretele estic.
Deci, e posibil să existe două camere.
Reeves merge cu imaginile scanate la dr. Mamdouh Eldamaty,
ministrul Antichităților din Egipt,
și decid împreună să continue cercetările.
Folosesc scanarea termică,
care indică cu precizie densitatea pereților.
Și au confirmat că au descoperit un alt pasaj sau o cameră
în spatele camerei funerare a faraonului.
Dacă există comori îngropate dincolo de pereții pictați, rămâne de văzut.
Indiferent cum ar fi, Reeves are o teorie.
Crede că pasajul ar putea duce la mormântul reginei Nefertiti,
consoarta faraonului Akhenaten, care a domnit în secolul XIV î. Chr.
Dar de ce ar fi mormântul reginei Nefertiti
ascuns dincolo de cel al lui Tutankhamon ?
Adepții paleoastronauticii cred că există un motiv serios ...
acela că regina Nefertiti nu era de pe Pământ.
Nu se știe cine sunt părinții lui Nefertiti.
În imagini, este prezentată ca având acel tip de cap alungit.
Știm că zeii, vechi zei egipteni,
aveau capete mai alungite decât ale noastre.
Conform textelor din piramide,
mai părăseau Pământul uneori, apoi se reîntorceau.
Deci, e posibil ca părinții lui Nefertiti să fi fost extratereștri.
Faraonul Akhenaten și soția sa arătau complet diferit
de toți ceilalți faraoni egipteni.
Faraonul Akhenaten a fost mereu zugrăvit
ca având un craniu alungit, șoldurile late
și o burtă care se revărsa peste centură.
El nu se considera ca fiind nici bărbat, nici femeie, nici faraon.
El era altceva.
Cea mai neobișnuită trăsătură sunt craniile alungite.
Au existat multe dezbateri despre ce ar reprezenta aceste cranii,
indiferent că erau cranii alungite artificial
sau doar elemente vestimentare decorative,
cu siguranță, sunt foarte ciudate.
Ele nu apar nici înainte, nici după.
Așadar, este ceva ciudat în legătură cu ele.
Sub domnia lui Akhenaten și Nefertiti
s-a introdus o nouă și controversată religie monoteistă ...
venerarea zeului în formă de disc solar Aten.
Aten a fost reprezentat sub formă de disc solar înaripat.
Egiptologii spun că nu a fost nimic altceva decât Soarele,
însă întrebarea este ...
poate Soarele să te instruiască în diverse discipline ?
Iar răspunsul este nu.
Deci, trebuie să vedem dacă strămoșii noștri s-au întâlnit cu tehnologia
și au interpretat-o greșit, drept ceva din natură.
Este posibil ca descrierile despre Akhenaten și Nefertiti,
împreună cu venerația discului solar,
să fie dovezi că ei nu erau de pe această planetă ?
Dacă da, ar putea mormântul reginei Nefertiti să conțină urme de ADN
de origine extraterestră ?
Egiptenii antici nu au dorit
ca noi să știm ceva despre Nefertiti și Akhenaten,
nici despre Tutankhamon.
Și-au dat toată silința să șteargă orice referire la existența lor.
Deci, ce este atât de interesant la Nefertiti,
încât deschiderea mormântului său să fie atât de incitantă ?
Totul se reduce, până la urmă, la introducerea învățăturilor
despre discul solar.
Ce-ar fi, când vom trece de acel zid,
un adevărat tezaur să ne aștepte înăuntru,
iar când vom intra, să găsim artefacte
care să fie, incontestabil, extraterestre ?
Ar putea acest mormânt să ascundă secrete și comori nepământene ?
Am putea fi la un pas de a descoperi dovezi de necontestat
ale intervenției extraterestre din trecut ?
Poate că alte piese din acest puzzle s-ar putea găsi
adânc îngropate în templul unui zeu-șarpe cu aripi.
De ce ai pune mercur într-un mormânt ?
Mercurul se pretează foarte bine la zborul spațial.
Teotihuacan, Mexic. 24 aprilie 2015.
Vreme de 6 ani, arheologul mexican Sergio Gómez
a întreprins excavații la cea de-a treia piramidă ca mărime de aici,
piramida zeului Quetzalcoatl ...
care datează din secolul al II-lea d. Chr.
Gómez a descoperit numeroase relicve în timpul excavațiilor,
însă, la 22 aprilie, el descoperă ceva complet neașteptat
într-o cameră de sub piramidă ...
o mare cantitate de mercur.
Gómez a penetrat un tunel, acum ajungând la 92 m adâncime.
Însă, pe traseu, au găsit mercur.
Acum ... de ce ai pune mercur într-un mormânt ?
Nu pui mercur acolo doar ca să te afli în treabă,
pentru că, dacă te apropii de el sau intri în contact cu el, te va ucide.
Mercurul este un element extrem de rar și conductiv,
care, astăzi, este folosit la electronică și automobile,
deci, prezența acestei substanțe periculoase
sub o piramidă antică aztecă i-a nedumerit pe oamenii de știință.
Însă adepții paleoastronauticii cred
că mercurul găsit în acest templu ...
un templu ridicat în onoarea zeului Quetzalcoatl,
Șarpele cu pene care a coborât din cer ...
ar putea avea legătură directă
cu ființele pe care aztecii le considerau zeii lor.
Nu a fost găsit mercur doar la Teotihuacan.
Conform vechilor texte hinduse,
mercurul a fost parte din sistemul de propulsie
folosit de extratereștri la mașinile lor zburătoare.
Există legende că și naziștii au parcurs aceste texte sanscrite,
sperând să-i ajute la dezvoltarea tehnologiei aeronautice.
Cunoaștem din rapoartele științifice germane
că, dacă aplici mercurului o sarcină electrostatică puternică,
iar apoi îl rotești,
rezultă un efect de gravitație ce permite crearea forței de inerție,
care poate contracara forța de gravitație naturală.
Faptul că se face referire la mercur
într-o cameră din templul Șarpelui cu pene ...
cineva ar trebui să se întrebe, "ce a fost acest Șarpe cu pene" ?
Conform teoriei paleoastronauticii,
avem de-a face cu o ambarcațiune care, la un moment dat,
a fost interpretată greșit drept creatură vie.
Ar putea această descoperire incredibilă să ofere indicii
că Șarpele cu pene a fost, de fapt, o navetă spațială ?
Adepții paleoastronauticii cred că o altă bombă toxică
ar putea oferi un răspuns.
Provincia Shaanxi, China.
Aici, adânc îngropat sub un deal, se află împăratul Qin Shi Huang.
Nederanjat vreme de 2.000 de ani, mausoleul său este cunoscut
pentru descoperirea miilor de soldați de teracotă.
Însă, o bună parte din structura subterană nu a fost, încă, excavată,
din cauza nivelului ridicat de vapori de mercur.
Dacă m-ar întreba cineva,
"Care este cel mai interesant sit arheologic de pe Pământ ?",
răspunsul ar fi simplu și rapid,
mormântul împăratului Qin.
Scrieri de pe vremea împăratului Qin, din secolul al II-lea î. Chr.,
ne spun că acest individ a fost înmormântat într-un mausoleu
care conține o reprezentare la scară a Chinei,
cu râuri de mercur curgând în jurul orașelor
construite sub formă de machete.
Să fie o coincidență că, atât un mormânt antic din China,
cât și un templu antic din Mexic, ambele conțin mercur ?
În mod curios, la fel ca și povestea aztecă
despre Quetzalcoatl coborând din cer,
și chinezii spun că strămoșii lui Qin Shi Huang, Împăratul Galben,
au coborât, pe un dragon, din Rai.
Unele legende ne spun
că Împăratul Galben se plimba pe un dragon,
când i-a văzut pe pământeni în dificultate.
Drept urmare, a coborât din Rai ca să-i ajute.
Conform basmului chinezesc, după o domnie de 100 de ani,
Împăratul Galben a anunțat să-i fie trimis dragonul.
70 de oameni din suita sa s-au îmbarcat pe acest dragon și au decolat.
Se spune că dragonul parcurgea distanțe lungi într-un timp foarte scurt.
Deci, dragonul pare a fi o navetă spațială mare,
deplasându-se cu o viteză extraordinară,
iar toate evenimentele descrise au avut loc în lumea reală.
Mercurul este o substanță puțin cunoscută.
Deci, cum altfel am putea explica că și aztecii, și chinezii
creau râuri de mercur în mormintele unor figuri importante,
altfel decât că știau secretele substanței,
secrete ce le-au fost predate de către extratereștri ?
Este posibil ca povestea aztecă despre un șarpe cu pene
și cea chinezească despre un dragon ce coboară din cer
să descrie nave extraterestre ?
Acesta să fie motivul pentru care a fost găsit mercur
în mormintele din Mexic și China ?
Adepții paleoastronauticii spun că da
și propun o dovadă și mai convingătoare,
anume că strămoșii noștri s-au întâlnit cu tehnologia nepământeană,
care s-ar putea afla în munții din Peru, ascunsă sub pământ.
Echipamentul a detectat prezența metalului în această cameră secretă.
Se pune problema dacă putem recupera puterea lui Pachacutec.
Machu Picchu, Peru.
Acest oraș din piatră al civilizației Inca
a fost ridicat pe înălțimile Munților Anzi în jurul anului 1450 d. Chr.,
însă a fost abandonat brusc și inexplicabil după aproape 100 de ani.
Majoritatea savanților susțin că ridicarea orașului
a fost coordonată de împăratul Pachacutec
și a implicat mii de oameni,
care au lucrat decenii pentru a-l termina.
Însă, adepții paleoastronauticii sugerează
că precizia construcției, transportul blocurilor uriașe
și chiar povestirile incașilor ... toate duc către o altă explicație ...
că orașul a fost construit cu ajutorul ființelor nepământene.
Se credea că împăratul Pachacutec avea o relație specială cu zeul Viracocha.
Pachacutec, în perioada în care se războia cu Chanka,
s-a prefăcut că se retrage.
Se îndrepta către un lac, când, din cer, cade această bucată de metal.
O pescuiește din lac și vede că e o oglindă.
Iar în oglindă îi apare un chip.
Această creatură supranaturală din oglindă îi spune,
"Eu sunt părintele tău."
"Vei câștiga multe bătălii în timpul vieții, inclusiv pe aceasta."
Chipul este, de fapt, al lui Viracocha, zeul Creației.
Apoi, în vreme ce Pachacutec stătea alături de mica sa oaste,
aceste pietre uriașe prind viață,
se alătură armatei sale și îi zdrobesc pe Chanka.
De fapt, Pachacutec avea puterea lui Viracocha de partea sa.
Asta ne determină să ne întrebăm
dacă, de fapt, era tehnologie extraterestră.
Ar putea povestea cu pietrele care levitează să fie adevărată ?
Și ar putea oglinda căzută din cer
să fi fost un tip de tehnologie extraterestră ?
Adepții paleoastronauticii spun că da
și sugerează că o nouă descoperire ar putea dezvălui
ce s-a întâmplat cu acest dispozitiv extraterestru.
Inginerul francez David Crespy era în vacanță la Machu Picchu în 2010,
când a descoperit, la temelia uneia dintre construcții,
ceva ce părea un cadru de ușă, intenționat blocat cu pietre.
În august 2011, ajunge la Thierry Jamin,
un arheolog francez care a studiat Peru și Imperiul Incaș
mai bine de 15 ani.
După o lună, Thierry demarează propria investigație,
împreună cu arheologi locali și specialiști în situri funerare.
Thierry și tehnicianul radar Ricardo Hamada
efectuează o scanare a intrării blocate, folosind un georadar.
Imaginea obținută dezvăluie o cavitate mare,
liniile întrerupte indicând o posibilă prezență a scărilor,
care ar putea duce și mai jos în pământ.
Un alt echipament a detectat prezența metalelor în interior.
Aur, argint și alte tipuri de obiecte din metal,
sugerând că am avea de-a face cu un fel de criptă.
Deși Thierry a confirmat suspiciunile lui Crespy,
că structura bizară era o intrare sigilată de incași,
autoritățile peruviene i-au interzis accesul la sit.
Toate elementele iconografice și arheologice ne arată
că există o legătură cu mausoleul lui Pachacutec.
Poate fi cea mai importantă comoară arheologică
descoperită până acum la Machu Picchu.
Ar putea mormântul lui Pachacutec să se afle în spatele acestor pietre ?
Și ar fi posibil, după cum sugerează adepții paleoastronauticii,
să conțină și tehnologie avansată, așa-numita "oglindă magică"
care i-a fost dată lui Pachacutec de zeul creator Viracocha ?
Știm că regele avea o conexiune cu această ființă extraterestră.
Să ne gândim ...
Când ne referim la recuperarea mormântului și artefactelor sale,
ne referim la posibilitatea de a recupera
puterea pe care o poseda Pachacutec.
Cred că urmează să întâlnim dovezi clare
ale implicării extraterestre în problemele oamenilor.
Când camera subterană de la Machu Picchu va fi excavată,
vom descoperi dovezi de necontestat
că acest sit a fost construit cu tehnologie extraterestră ?
Adepții paleoastronauticii sugerează
că dovezi suplimentare s-ar putea găsi
prin examinarea noilor linii descoperite la Nazca
și a altor geoglife identice găsite în altă zonă a globului.
Sunt mult mai complexe decât geoglifele Nazca,
întrucât sunt tridimensionale.
Ar fi putut să fie o așezare megalitică uriașă.
Nazca, Peru.
Descoperite în 1927, Liniile Nazca sunt constituite
din sute de desene cunoscute drept geoglife,
ce pot fi văzute doar de sus.
Răspândite pe o suprafață de peste 300 kmp în sudul Peru,
arheologii cred că figurile au fost create de poporul nazca,
undeva între secolele I și VIII d. Chr.
Adepții paleoastronauticii au studiat Liniile Nazca, ani de zile
și spun că noile dovezi probează
că extratereștri nu doar au vizitat Nazca,
ci au continuat se revină acolo de-a lungul secolelor.
La 7 iulie 2015,
o echipă de antropologi de la Universitatea Yamagata din Japonia
dezvăluie că au găsit noi linii care, din cauza eroziunii,
sunt imposibil de distins cu ochiul liber.
Efectuând o scanare tridimensională a terenului,
au scos la iveală 24 de imagini, inclusiv o figură umanoidă ciudată,
un cap desprins de trup și o lama lungă de 20 m.
Conform cercetării lor,
noile geoglife datează din 400 - 200 î. Chr.,
fiind cu sute de ani mai vechi decât cele descoperite anterior.
Aceste noi descoperiri sunt esențiale în a demonstra
felul în care s-au modificat aceste linii pe solul deșertic
de-a lungul sutelor de ani,
implicarea diferitelor culturi, cu diferite motivații și desene.
Pare de parcă toate culturile
au încercat să-și semnaleze prezența unor oameni ai cerului
și, probabil, de-a lungul vremii, au încercat
să-i determine să revină din cer și să aterizeze cu navele lor.
Ar trebui să ne întrebăm dacă ...
având cel puțin 4 culturi succesive,
nu cumva au înregistrat și vreun succes.
Unii adepți ai paleoastronauticii au sugerat
că descoperirea unor linii mai vechi ar putea arăta
că oamenii responsabili pentru geoglifele mai recente
au imitat ceea ce a fost, inițial, făcut chiar de extratereștri.
Deci, se naște întrebarea ...
au venit diferite popoare la Nazca pentru a face aceste petroglife,
sau ei doar au recreat un experiment anterior
sau un eveniment care a avut loc înainte ?
Dacă anumite culturi timpurii au interacționat cu ființele
care au creat edificii vizibile doar din cer,
iar singura cale de a îi atrage înapoi
a fost să creeze aceste mijloace de comunicare aeriană ?
Decenii la rând, s-a crezut că Nazca e unic pe Pământ,
însă recent, o descoperire uimitoare a fost făcută
în cealaltă parte a globului.
Turgay, Kazahstan. Octombrie 2015.
Cu ajutorul imagisticii satelitare,
NASA fotografiază peste 260 de geoglife.
Ele sunt amplasate în zona rurală a Kazahstanului
și au putut fi găsite datorită tehnologiei moderne.
Sunt mult mai complexe decât geoglifele Nazca,
deoarece sunt tridimensionale.
Sunt movile și șanțuri,
în vreme ce Liniile Nazca sunt gravate în sol.
Aici este vorba despre elemente masive,
construite din movile de pământ și din lemn,
de toate formele, de la inele la pătrate,
la cruci și chiar svastici.
Arheologii nu au nicio idee
despre autorii geoglifelor sau despre ce ar reprezenta ele.
Însă au fost în măsură să determine
că unele dintre ele datează de 8.000 de ani ...
cu aproape 6.000 de ani mai timpurii decât Liniile Nazca.
Odată ce au fost datate ca având aproape 8.000 de ani,
ar trebui să ne întrebăm cu cine au încercat ei să comunice.
Oare cu cei pe care aceste culturi antice îi numeau "zei" ?
Faptul că identificăm din ce în ce mai multe asemenea simboluri
pur și simplu ne spune că omenirea, la un moment dat,
a încercat să comunice cu ceea ce ei gândeau a fi zeii din cer.
Ar putea noile geoglife descoperite în Kazahstan
să fie dovezi că strămoșii noștri au întâlnit
vizitatori extratereștri acum mai bine de 8.000 de ani ?
Adepții paleoastronauticii spun că da
și sugerează că s-ar putea dovedi că aceste geoglife au fost făcute
în același timp cu nou-descoperitul supersit ...
pentru că, deși Stonehenge este considerat ca având 5.000 de ani,
unele voci spun că monoliții îngropați ai supersitului
ar putea fi cu mult mai "bătrâni".
Stonehenge este doar o piesă măruntă din acest puzzle arheologic uriaș.
Noi, astăzi ...
ne împiedicăm de aceste cercuri din piatră, de aceste linii din pietre.
Automat, se nasc întrebările,
ce sunt ?
Cum le-au făcut ?
În ce scop ?
Iar mai devreme sau mai târziu, vom ridica și problema :
există vreun mesaj extraterestru ?
Este posibil ca geoglifele recent descoperite la Nazca și Kazakstan
să nu aibă legătură doar cu noul supersit din Anglia,
ci și cu alte locuri misterioase de pe planetă,
de asemenea, făcute să fie văzute doar de sus ?
Dacă da, s-ar putea ca dovezile despre aceste repere,
construite intenționat pentru vizitatori extratereștri,
să fie ascunse sub pământ în Mexic, Peru, China și Egipt ?
Adepții paleoastronauticii spun că da
și sugerează că suntem la un pas
de a descoperi dovada finală despre un contact extraterestru.
Adepții paleoastronauticii susțin
că, astăzi, tendința este de a respinge posibilitatea
ca o altă rasă avansată să fi venit pe Pământ în trecut ...
deși există semne peste tot în jurul nostru.
Experții cred că o serie de obiecte misterioase,
ce înconjoară o stea uriașă,
ar putea fi o megastructură extraterestră.
La 1.500 ani-lumină de Pământ,
steaua KIC-84-62-85-2 emite semnale.
Ar putea fi un panou solar uriaș,
construit de o civilizație extraterestră.
La zeci de mii de km depărtare,
într-o peșteră din Africa de Sud, arheologii au descoperit
sute de oseminte străvechi și un nou strămoș al omului.
Pe măsură ce noi dovezi ies la iveală,
se află teoria "astronautului antic" pe punctul
de a fi considerată de către savanți drept o posibilitate serioasă ?
Marii cugetători, de exemplu Galileo,
sunt respinși ca fiind proști și eretici.
Ei au fost cei care au avut dreptate,
însă ideile inovatoare nu sunt acceptate cu ușurință.
Secole la rând, s-a crezut că Pământul era plat.
Suntem o specie refractară.
Pe măsură ce evoluăm ca specie,
vom realiza că ceea ce am învățat în trecut
e posibil să nu se potrivească cu viitorul.
Vom continua să învățăm lucruri noi despre civilizațiile anterioare
și lucruri noi despre cum ar putea fi civilizațiile următoare.
Vom ajunge la concluzia că nu suntem singuri în Univers,
că am fost deja vizitați și suntem vizitați în continuare.
Cu tehnologia existentă și cu cea care se inventează acum,
într-un final, arheologia nu va avea altă soluție decât să accepte
faptul că am fost vizitați de extratereștri în trecutul îndepărtat.
Personal, cred că acești extratereștri ne-au lăsat un semn.
Eu îl numesc capsulă a timpului.
De aceea au construit aceste cercuri uriașe și linii din piatră.
Ne sunt adresate.
Iar noi ar trebui să ne întrebăm, cine sunt acești extratereștri ?
De unde au venit ?
Ce motiv au avut ?
Se vor întoarce ?
Sunt convins că vor apărea.
Acum trăim o schimbare de paradigmă,
în care noile dovezi susțin ideea
că extratereștri au venit pe Pământ
și au avut o influență puternică asupra speciei umane
și că, până la urmă, viitorul nostru depinde
de interesul nostru față de aceste ființe.
Pe măsură ce tehnologia continuă să se dezvolte,
vor fi dezvăluite dovezi irefutabile despre intervenția extraterestră ?
Dovezi pe care guvernele lumii le ascund de zeci de ani ?
Ar putea fi ascunse după zidurile unui mormânt,
pitite într-un templu antic, sau chiar îngropate sub picioarele noastre ?
Dacă ființe nepământene chiar ne-au supravegheat,
poate că pe măsură ce ne apropiem de adevăr,
dovada va veni nu sub forma unei relicve sau descoperiri științifice,
ci printr-un contact direct cu strămoșii noștri extratereștri.